- Вечна ў цябе адная жрачка ў галаве. Чаму ўсё, што злавіў, трэба адразу ў рот цягнуць? Можа быць, русалак проста дзеля прыгажосьці ў хатах трымаюць?.. Ці не, ня так. Напрыклад, яны сьпяваюць. Найсаладзейшымі найпрывабнейшымі галасамі. Як старэйшыя іх сёстры сірэны. Але ўсё ж ніхто не дранцьвее і волі ня траціць. Проста слухаюць, разявіўшы рот, забыўшыся пра ўсе справы ды клопаты. І ўсё.